Continuum modeling of boron nitride nanotubes — Northwestern Scholars
J. Song, J. Wu, Y. Huang*, K. C. Hwang Download Durbanville-Bergsig Sy Ligdraers - 18 Junie - Dr. Kobus de Jager - God en die groot 5 | Podbean
Durbanville-Bergsig Sy Ligdraers
18 Junie - Dr. Kobus de Jager - God en die groot 5
GOD EN DIE GROOT VYF VAN DIE KLEIN-KAROO
Ons ken almal die groot vyf: renosters, buffels, olifante, leeus en luiperds. Hulle is selfs afgedruk op ons banknote! Maar ken jy die groot vyf van die Klein-Karoo? Vir die boere daar is dit reën, sneeu, ryp, vuur en hael. Ons raak soms negatief en bang as ons van hierdie groot vyf hoor, wanneer huise in brande verwoes word en vloedwater deur huise stroom. En tog: Die boere van die Klein-Karoo het dit die groot vyf begin noem vanweë hulle voordelige, versorgende kragte in die skepping en boerdery. Ons kan daarvan ook gelykenisse maak van die koninkryk van God in Jesus Christus.
Die groot vyf van die Klein-Karoo is nie eerstens bangmaak-kragte nie, maar lewensmiddele in die hand van God as versorgende Vader. Hoe gebruik Hy dit ter wille van die lewe?
Water is noodsaaklik vir alle lewensprosesse in mense, diere en plante. Alles wat in ons liggame gebeur, moet deurdrenk wees in water. Mens gaan eerste dood van dors en nie van honger nie. Selfs in vloede sê die boere: “Reën doen altyd meer goed as kwaad.”
Gelykenis van die reën
Gelowiges is soos vrugtebome wat in Christus geplant is by die waterstrome van die Gees. (Ps.1). Christus is die grond van ons lewens, en die Gees is die water vir ons lewensprosesse in Christus. Ons drink egter nie net van die Gees om ons dors te les en goed te voel, die swaarkry van die lewe te hanteer nie, maar ook ter wille van andere. Ons groei tot takke en blare wat vir ander skuilplek, rusplek en woonplek kan word. (Mat.13). Gewortel in Christus en deur die water van die Gees kan ons die sappige vrugte van die liefde dra (Gal.5:22).
Die Gees is soos fonteinwater na die reën, wat in ons opborrel en selfs vir ons ewige lewe gee (Joh.4:14).
Die sneeu op die berge bring nie net ekstra water en tydelike koue nie, dit bring ook noodsaaklike langdurige afkoeling wat die plante laat rus en keer dat hulle te gou uit hul winterslaap kom en begin bot.
Gelykenis van die sneeu
Die Gees van God dra die rus in ons lewens in. (Fil.4:6-9). Behalwe vir die nagrus, naweekrus en vakansierus wat ons nodig het, moet ons onrus ook tot vrede kom. Ons dra te warm en benoud aan die onrustige gedagtes en gevoelens in ons. Ons leef dikwels te gejaag.
Die rus en vrede wat die Gees bring is ook die omvattende vrede van gesamentlike voorspoed en vreugde in huwelike, gesinne, families, kerke en samelewings. Daarom is vol sportstadions sulke kragtige bakens van hoop oor hoe dit ook buite stadions in gemeenskappe kan lyk. Dink net hoeveel het ons Springbokkaptein se soen op die kop van Siya Kolisi in die toets teen die Franse afkoeling en rus gebring in ons oorverhitte land! Mag die Gees wat ons soos water deurdrenk ter wille van lewensprosesse, ons ook soos die sneeu afkoel, laat rus, vreugdevolle en voorspoedige gemeenskappe gee.
Ryp maak die gogga-peste dood wat die lewe van die plante bedreig. Goeie ryp in die winter en vroeë lente verminder die boere se gifstofrekening in die somer drasties.
Gelykenis van die ryp
Die Heilige Gees is soos ryp, soos ‘n pesbestryder wat goggas soos jaloesie, haat, twis, wraak en bitterheid doodmaak (Gal. 5:19-21). Daar is baie sulke peste-lysies in die Bybel. Kom ons bid, gee onsself, werk saam met die Gees om die peste te bestry wat so wriemel hier binne in ons en op die einde die lewe vir mekaar vernietig.
God neem voortdurend die ou hout weg en laat die nuwe lewe uitspruit. Die berge móét van tyd tot brand ter wille van nuwe lewe. Die hitte van die son en die weerlig slaan die berge aan die brand om die ou hout weg te brand, maar ook om die harde saadhouers van die bergplante te laat oopbars, sodat nuwe lewe uit die saad kan begin groei.
Hael doen met die karoobosse wat weerlig op die grasvelde en teen die ruie berge doen met die ou droeë gras, bome en fynbos. Soos die vuur die fynbos en ruie bome teen die berge vernuwe deur die oue te verbrand, slaan die hael die ou droeë en harde karoobosse flenters sodat die nuwe onderliggende groen lewe weer van nuuts af kan uitstoot. Sonder die hael en vuur kan die ou hout mettertyd die plant doodmaak.
Gelykenis van die vuur en die hael
Die Gees is die Gees van vernuwing. Hy haal die wette en voorskrifte van die Ou Verbond, die wet van Moses, die ou hout, uit spel (Heb.8:13; Rom.7:6) en laat kom die nuwe nuwe lewe van liefde uit ons harte. Hy brand die ou hout van vetes, bitterheid en stryd weg, en laat ons aanbeweeg en selfs versoen om weer saam nuut te kan begin. Moet dan net nie daarna weer ou koeie uit die sloot grawe nie! Alles van die verlede wat ons vashou en die lewe nie dien nie, moet weggebrand, weggeslaan, afgelê word. Alle trots en pynlike uit die verlede wat ons rem en nie meer help nie, moet agtergelaat word (Fil.3:7vv).
WANNEER DIE GROOT VYF SKADE BRING
Wanneer wingerde gesnoei word, hou elke loot net drie of vier ogies waaruit die nuwe lewe moet groei. Soms brand Oktober se nuwemaan-swartryp hierdie lote en ogies dood. Maar ook dan is dit nie die einde van die wingerd nie. In die hoekies van die lote met die wingerdstok, is daar slaapogies wat net aktiveer wanneer daar skade aan die boonste ogies kom. God sorg altyd vir nuwe lewe na die skade, al mis ons een of twee oeste. Laat ons altyd moed hou en vertrou op God wat lewe bring na die ergste reënvloede, sneeustorms, Oktober-swartryp, monster-brande en gholfbal-hael.
10 Nov 2019 Ds. Johan Els Ons Vader Matteus 6:5-14 & Psalm 63
10 Nov 2019 Pieter Henning Laat U naam geheilig word Matteus 6:9
3 Nov 2019 Arno Mattheus Reeks ... Struggles ... Verhoudings Romeine 12:9-10
3 Nov 2019 Ds. Mizelle Prinsloo Gebed ... uit die Bybel
27 Oktober 2019 @6 Aanddiens Stephanie Steenkamp Reeks ... Struggles .... Volg Jesus in 'n selfgesentreerde wereld Jakobus 3:13-18 Tema 1
27 Oktober 2019 Ds. Mizelle Prinsloo Tema: Woorde Teks Jakobus 3:1-12
27 Okt 2019 Ds. Schalk van Wyk Nagmaal
20 Okt 2019 Ds. Johan Els Basic ... Nagmaal Lukas 22:14-20 (Tema 7)
20 Okt 2019 Ds. Johan Els Eerste Vrug Deutrenomium 26:1-11
13 Oktober 2019 Stephanie Steenkamp Reeks ... Basic - Prayer (Tema 6)
13 Oktober 2019 Ds. Philip Scholtz Kan die kerk by die wereld leer Luk 16:13
13 Oktober 2019 Pieter Henning U wil met my Jeremia 1:40
6 Okt 2019 Ds. Johan Els Reeks Basic ... Teaching (Tema 5)
6 Oktober 2019 Dr. Kobus de Jager Arendskuikens
29 September 2019 Ds. Mizelle Prinsloo In verwondering
22 September 2019 Ds. Philip Scholtz Jesus as Hoëpriester
15 September 2019 Arno Mattheus Reeks: Basic ... Fellowship (Tema 4)
15 September 2019 Ds. Johan Els Vrug van die Gees
8 September 2019 Ds. Johan Els Reeks: Basic ... Heilige Gees (Tema 3)
8 September 2019 Ds. Mizelle Prinsloo Die Gees ... van wurm tot skoenlapper